**יחידה 2: פרק א משנה ב**

**ארבעת הפרקים שבהם העולם נדון**

**בְּאַרְבָּעָה פְרָקִים הָעוֹלָם נִדּוֹן:**

**בַּפֶּסַח עַל הַתְּבוּאָה,**

**בָּעֲצֶרֶת עַל פֵּרוֹת הָאִילָן,**

**בְּרֹאשׁ הַשָּׁנָה כָּל בָּאֵי הָעוֹלָם עוֹבְרִין לְפָנָיו כִּבְנֵי מָרוֹן,**

**שֶׁנֶּאֱמַר: "הַיּוֹצֵר יַחַד לִבָּם, הַמֵּבִין אֶל כָּל מַעֲשֵׂהֶם" (תהילים לג, טו).**

**וּבֶחָג נִדּוֹנִין עַל הַמָּיִם.**

****

**משימה**

צבעו את המשנה לפי ההוראות:

הכותרת – באדום

שמות המועדים – בירוק

הדברים שעליהם נידונים - בכחול

איזה מועד כתוב בצורה שונה במשנה? את מה שכתוב עליו סמנו בצבע כתום.



א. לפניכם כמה משפטים. בחרו את המשפט שבו המילה פרק מתאימה למשמעותה במשנה:

# רות סיימה לקרוא את ה**פרק** בספר.

# דניאל החלים מדלקת **פרקים**.

# שירה הקדישה למשימה **פרק** זמן נכבד.

# המשנה שאנחנו לומדים נמצאת במסכת ראש השנה **פרק** א משנה ב.

ב. **"בְּאַרְבָּעָה פְרָקִים הָעוֹלָם נִדּוֹן"** פירושו(הקיפו את התשובה הנכונה):

# העולם נשפט בארבע דרכים שונות.

# העולם צריך להמתין לארבעה זמנים שונים בשנה.

# העולם נשפט בארבעה זמנים שונים בשנה.

# העולם מתחלק לארבעה חלקים שונים וכל חלק נשפט בנפרד.